open-index/open-wikipedia-markdown huggingface dataset:
Adolf Lõhmus

**Adolf Lõhmus** (14. mai 1894 Kärla vald – 27. aprill 1969 Tallinn) oli Eesti NSV riigitegelane.

Ta sündis Saaremaal põllutöölise perekonnas. Perekonna vaesuse tõttu tuli tal juba varases nooruses tööle asuda. Aastal 1908 kolis ta Narva ning töötas seal õpilase ja meistrina vorstitööstuses. Aastatel 1915–1917 teenis ta sõjaväes, oli lahingutes ja pärast haavatasaamist viidi üle Moskvasse, kus võttis osa Oktoobrirevolutsioonist. Aastal 1918 astus ta Punakaarti ja tegi läbi Vene kodusõja. Pärast demobiliseerimist töötas ta aastatel 1920–1941 Moskva toiduainetetööstuse ettevõtetes mitmesugustel ametikohtadel.

Teise maailmasõja ajal oli ta lihakombinaadi vorstitootmise ülem Engelsi linnas. Aastal 1944 suunati ta tööle Eestisse, kus töötas Eesti NSV toiduainetetööstuse rahvakomissari ja Eesti NSV toiduainetetööstuse ministri asetäitjana ja aastatel 1949–1954 Eesti NSV toiduainetetööstuse ministrina. Ta oli aastast 1957 personaalpensionär.

Adolf Lõhmus suri 27. aprillil 1969 Tallinnas ja ta maeti 30. aprillil 1969 Metsakalmistule.

## Viited

## Kirjandus
* Õhtuleht. 29. aprill 1969. Lk. 3 (Nekroloog)
* "Valitud ja valitsenud..." koostanud Jaan Toomla. Tallinn 1999.
Osteoloogia

**Osteoloogia** ehk **luuõpetus** on anatoomia ja meditsiini ning zooloogia, antropoloogia, paleoantropoloogia, paleontoloogia ja arheoloogia haru, mis uurib luid ja luustikke (skeletisüsteeme) ning luukude. 

Osteoloogia eriteadlasi ja luuhaiguste arste nimetatakse **osteoloogideks**.  

Osteoloogia põhilised meetodid on osteomeetria ja osteoskoopia. 

Osteoloogia harud on:
*üldosteoloogia
*eriosteoloogia
*võrdlev osteoloogia
*ealine osteoloogia

Eristatakse ka loomaosteoloogiat ja inimese osteoloogiat. 

Anatoomia õppimist alustatakse traditsiooniliselt osteoloogiast. 

## Rakendused
### Organismide rekonstrueerimine
Luude järgi saab organisme mingil määral rekonstrueerida. Nii saab rekonstrueerida väljasurnud loomi ning kohtumeditsiinis identifitseerida inimesi luustiku järgi.

### Identifitseerimine
Luu järgi saab määrata, millisesse taksonisse  kuuluva organismi oma see on. Samuti on võimalik määrata vanust, sugu, geograafilist päritolu ja haigusi. Eriti hästi on meetodid selleks välja töötatud inimese puhul (skeletimorfoloogia).

### Luustiku haigused
Meditsiinis tegeleb osteoloogia (ortopeedia ja endokrinoloogia piiril) ka luude füsioloogiaga (nende ainevahetusega) ning luude haigustega. Sellega tegeleb kõige suurem osa osteolooge.  

## Osteoloogiaühendused
*British Association for Biological Archeology and Osteoarcheology
*Dachverband Osteologie
*Deutsche Gesellschaft für Osteologie
*Osteologiska föreningen

## Osteoloogiaajakirjad
*Osteologie

## Vaata ka
*Osteoarheoloogia

## Välislingid

* Intervjuu kohtuarheoloog Peter Pieteriga
Vaba ruum

**"Vaba ruum"** oli Eesti paviljoni ekspositsioon XIV Veneetsia arhitektuuribiennaalil “Põhitõed: modernsuse omaksvõtt 1914–2014”. 

Ekspositsiooni pealkiri "Vaba ruum" oli tuletatud mõistetest "vaba tarkvara" ja "avalik ruum".

Eesti ekspositsioon “Vaba ruum” keskendus avalikule ruumile kui keskkonnale, kus segunevad ametlik ideoloogia ja selle isiklikud tõlgendused. Ekspositsiooni fookuses oli digitaalse ja füüsilise ruumi koostoime avalikus ruumis. Digiteerimisprotsessi käigus on aja ja ruumi suhted paratamatult muutunud ning ekspositsiooni kuraatorid Johanna Jõekalda, Johan Tali ja Siim Tuksam nägid selles potentsiaali vabastada kasutajad avalikule ruumile seatud konventsioonidest. "Vaba ruum" esindab n-ö uut aktuaalsust, mis võimaldab tegeleda ruumiga, mis oleks aja, mitte mälestuste märk.

## Ekspositsiooni kontseptsioon

Viimase sajandi vältel toimunud linnaruumiliste restartide tõttu on omandisuhetele jalgu jäänud Eesti avaliku ruumi ebakõlade musternäidiseks. Samal ajal on aga Eesti Euroopa kiireimini areneva infoühiskonnana näidanud tugevalt valmisolekut digitaalse ja füüsilise ruumi koostoimeks. Kuraatorite nägemus oli, et on aeg hakata füüsilise ruumi planeerimisel arvesse võtma ruumi digitaalseid kihistusi. Installatsioon põhines uurimistööl, mille käigus katalogiseeriti digitaalse ruumi ilmingud Eesti avalikus ruumis. Ekspositsiooniruumi loodi abstraktne tegevusruum, kus sai läbi mängida eri simulatsioone uue avaliku ruumi olemusest. "Vaba ruum" on nullilähedase reageerimisajaga impulsiivne mõttemaastik, mis häälestab digitaalse tehisintelligentsi toel avalikust ruumist avaramalt mõtlema.

Esmakordselt täiendas kohapealset ekspositsiooni Veneetsias ka e-riigi virtuaalpaviljoni veebis. Veebikeskkond, mis võimaldas külastada näitust ka digitaalselt ning teha digitaalsete külastajate ruumikasutus näituseruumis reaalajas nähtavaks.

## Viited

## Välislingid
* Veneetsia arhitektuuribiennaalil esindavad Eestit noored arhitektid. ERR, 28. mai 2013
* Karin Kangro "Eestit esindavad Veneetsia arhitektuuribiennaalil noored arhitektid" Postimees, 28. mai 2013
* "Veneetsia 2014. aasta arhitektuuribiennaalil esindavad Eestit noored arhitektid" Müürileht, 28. mai 2013 
* Mari Peegel "Digisuhtluse mõjusid uuriv projekt „Vaba ruum” läheb 2014 Venezia biennaalile" EPL, 29. mai 2013
* "Veneetsias Eestit esindav töö uurib virtuaalse ja füüsilise ruumi seoseid" – ERR-i videouudis, 29. mai 2013
Kädi Riismaa

**Kädi Riismaa** (sündinud 5. juunil 1950) on eesti riigiametnik ja dokumendihalduse spetsialist.

## Tunnustus
*1998 Kodanikupäeva aumärk

## Välislingid
*
Kassim Aidara

**Kassim Aidara** (sündinud 12. mail 1987 Hamburgis) on Prantsusmaa jalgpallur (poolkaitsja). Ta mängib Eesti klubis JK Sillamäe Kalev.

## Klubikarjäär

*Seisuga 25. mai 2013*

## Viited
Oliveri maakond

**Oliveri maakond** (*Oliver County*) on maakond USA-s Põhja-Dakota osariigis.

Maakonna halduskeskus ja ainus linn on Center.

Maakonna pindala on 1893 km². Veepindala on 21 km².

Elanike arv oli 2010. aasta rahvaloenduse järgi 1846. Aastal 2000 oli elanike arv 2065.
 
## Naabermaakonnad
* McLeani maakond (kirdes)
* Burleigh' maakond (idas)
* Mortoni maakond (lõunas)
* Merceri maakond (läänes ja põhjas)

## Ajalugu
Oliveri maakond moodustati territoriaalselt 14. aprillil 1885. aastal ning organiseeriti 18. mail. Maakond on saanud Vabariikliku Partei liikme Harry S. Oliveri järgi.

Aastatel 1885–1902 oli maakonna halduskeskus Sanger, hiljem sai selleks Center.

## Viited
Denis Vrain-Lucas

**Denis Vrain-Lucas** (1. detsember 1818 – 11. aprill 1882) oli prantsuse võltsija.

Ta valmistas 27 000 autograafi, mis tema väitel pärinesid Robert Boyle'ilt, Isaac Newtonilt, Blaise Pascalilt, Aleksander Suurelt, Gaius Julius Caesarilt, Vercingetorixilt, Laatsaruselt, Kleopatralt, Juudas Iskariotilt, Maarja Magdaleenalt, Pontius Pilatuselt, Jeanne d'Arcilt, Cicerolt ja Dante Alighierilt, ja müüs need kollektsionääridele. Fabritseeritud teosed olid 19. sajandi prantsuse keeles ja kaasaegsel vesimärgiga paberil.
Fiastra järv

**Fiastra järv** (itaalia keeles *Lago di Fiastra*) on veehoidla Itaalias Marche maakonnas Macerata provintsis Fiastras. 

641 meetri kõrgusel merepinnast asuva järve pindala on 2 km², valgla suurus 88 km². 

Veehoidla moodustus elektrienergia tootmiseks paisu rajamisega Fiastrone jõele 1950. aastate teisel poolel.
Alexanderi maakond (Illinois)

**Alexanderi maakond** (*Alexander County*) on kõige lõunapoolsem maakond USA-s Illinoisi osariigis.

Maakonna halduskeskus ja suurim linn on Cairo.

Maakonna pindala on 610 km². Veepindala on 44 km².

Elanike arv oli 2010. aasta rahvaloenduse järgi 8238. Aastal 2000 oli elanike arv 9590.
 
## Naabermaakonnad
* Unioni maakond (põhjas)
* Ballardi maakond (kirdes)
* Pulaski maakond (idas)
* Mississippi maakond (lõunas)
* Scotti maakond (läänes)
* Cape Girardeau maakond (loodes)

## Ajalugu
Alexanderi maakond moodustati 1819. aastal Unioni maakonna osast. Maakond on saanud nime maakonna esimeses halduskeskuses Americas praktiseerinud arsti William M. Alexanderi järgi. Alexanderist sai 1820. aastate algul Illinoisi esindajatekoja spiiker. 

Järgmised halduskeskused olid alates 1833. aastast Unity, 1843. aastast Thebes ja 1860. aastast Cairo. Maakonna esimene halduskeskus America jääb nüüd Pulaski maakonda, kuna Alexandri maakond pidi 1843. aastal osa oma territooriumist loovutama Pulaski ja Johnsoni maakonnale.
File:Alexander County 1819.png|Alexanderi maakond 1819.–1843. aastal
Alexander County Illinois 1843.png|Pulaski maakonna loomisel 1843. aastal kaotas Alexanderi maakond osa oma territooriumist


## Kliima
Madalaim kuu keskmine temperatuur jaanuaris on maakonna halduskeskuses Cairos  −3 °C (26 °F) ja kõrgeim juulis 32 °C (90 °F). Madalaim temperatuur on mõõdetud 1985. aasta jaanuaris −24 °C (−12 °F) ja kõrgeim temperatuur 1954. aasta juunis 40 °C (104 °F). Keskmine kuu sajuhulk varieerub 77 mm septembri ja mai 121 mm vahel.

## Kaitsealad
* Cypress Creek National Wildlife Refuge (osa)
* Shawnee metsakaitseala (osa)

## Viited
Ants Laos

**Ants Laos** (sündinud 21. oktoobril 1943 Pärnus) on eesti tootmisjuht, poliitik, võrkpallur ja sporditegelane.

Ta lõpetas 1962. aastal Pärnu 4. Keskkooli. Aastal 1970 lõpetas ta Tallinna Polütehnilise Instituudi keemiatööstuse protsesside ja keemiaküberneetika erialal; lisaks on ta lõpetanud NLKP Keskkomitee juures asuva Ühiskonnateaduste Akadeemia.

Laos töötas aastatel 1970–1975 Tartu Piimatoodete Kombinaadis, kus ta tõusis vaneminsenerist peaenergeetikuks. Aastatel 1975–1978 oli ta Pärnu Õlletehase direktor, aastatel 1978–1979 oli ta Saku Õlletehase direktor. 

Aastatel 1979–1985 oli Laos Eesti NSV toiduainetetööstuse minister ning alates 1985. aastast Eesti NSV Agrotööstuskomitee esimehe esimene asetäitja – Eesti NSV minister. 1985–1990 oli ta Eesti NSV Ülemnõukogu XI koosseisu liige. 1989. aastal sai Laos Indrek Toome valitsuses kaubandusministriks. 3. aprillist 1990 kuni 31. detsembrini 1991 oli ta kaubandusminister ka Edgar Savisaare valitsuses.

Alates 1992. aastast oli Laos Estkompeximi peadirektor, 1996. kuni 1998. aastani ETFC Grupi juhatuse esimees, olles ka suuromanik 10% aktsiaosalusega.

Alates 1999. aastast on ta üks VKG AS-i suuromanikest. 

Ta oli Eesti võrkpallur, kes kuulus 1962 Eesti NSV koolinoorte koondisse ja oli 1968. aastani Eesti NSV koondises. 

Laos oli 1986–1993 Eesti Võrkpalliföderatsiooni president. Ta oli Eesti Olümpiakomitee taastajate hulgas ning oli 1989–2014 EOK liige, aastast 2014 on EOK auliige.

## Tunnustus
* 2002 – Riigivapi IV klassi teenetemärk
* 2006 – Riigivapi III klassi teenetemärk

## Kirjandus
* Eesti majanduse biograafiline leksikon 1951–2000. AS Kirjastus Ilo, 2003

## Välislingid
* Biograafia ESBL-is
Alexanderi maakond

**Alexanderi maakond** (*Alexander County*) on maakond USA-s Põhja-Carolina osariigis.

Maakonna halduskeskus on Taylorsville.

Maakonna pindala on 681 km². Veepindala on 8 km².

Elanike arv oli 2010. aasta rahvaloenduse järgi 37 198. Aastal 2000 oli elanike arv 33 603.
 
## Naabermaakonnad
* Wilkesi maakond (põhjas)
* Iredeli maakond (idas)
* Catawba maakond (lõunas)
* Caldwelli maakond (läänes)

## Haldusjaotus
Maakond jaguneb kaheksaks vallaks (*[[township]]*):

* Bethelehem
* Ellendale
* Gwaltney
* Little River
* Sugar Loaf
* Taylorsville
* Wittenburg
* Stony Point

## Ajalugu
Alexanderi maakond moodustati 1847. aastal Iredelli, Caldwelli ja Wilkesi maakonna osadest. Maakond on saanud nime Põhja-Carolina alamkoja spiikri William Julius Alexanderi järgi.

## Viited

## Välislingid
* Alexanderi maakonna koduleht (*inglise keeles*)
Laossina tsässon

**Laossina tsässon** on Jumalaema Sündimise tsässon Laossina külas Setomaa vallas. Jumalaema Sündimise püha (väike maarjapäev) on 21. septembril (Juliuse ehk vana kalendri järgi 8. septembril).

Aastatel 2004–2005 viidi tsässona vanuse määramiseks läbi dendrokronoloogiline mõõtmine, mille tulemusena leiti, et tsässona palgipuu langetamise aeg on 1864/1865. aasta talv. 

Tsässonat remonditi 2004. aasta suvel.

## Vaata ka
*Tsässonate loetelu

## Viited

## Kirjandus
*Laossina. Väiko Maarjapäävä tsässon. - Jaanus Plaat, Arne Maasik. Õigeusu kirikud, kabelid ja kloostrid Eestis. Eesti Kunstiakadeemia. Tallinn 2011. Lk 898-901
*Tapio Mäkeläinen, Ahto Raudoja. Laossina. - Setomaa tsässonad. 2011. Lk 222–225

## Välislingid
*
Tõnu Seilenthal

**Tõnu Seilenthal** (sündinud 28. juunil 1947) on eesti keeleteadlane (fennougrist) ja õppejõud.

Seilenthal lõpetas Tallinna 2. Keskkooli 1965. aastal ja Tartu Riikliku Ülikooli 1972. aastal *[[cum laude]]*. 

Alates 1976. aastast töötas ta õppejõuna Tartu Riikliku Ülikooli eesti keele kateedris. Aastatel 1978–1981 oli ta Helsingi Ülikooli eesti keele lektor, seejärel Jyväskylä Ülikooli eesti keele lektor. Hiljem on ta töötanud ka Eesti Teaduste Akadeemia keele ja kirjanduse instituudi direktorina ning Tartu Ülikooli uurali keelte õppetooli uurali keelte ja hungaroloogia dotsendina.

## Teadustöö ja hõimutegevus
Tõnu Seilenthali peamised uurimisvaldkonnad on soome-ugri keelte ajalooline morfoloogia, handi keel, ungari keel, hungaroloogia ning ungari ja eesti keele kontrastiivne uurimine.

Samuti on ta aktiivne soome-ugri hõimuliikumise osaline. Ta on Fenno-Ugria Asutuse juhatuse liige ja tegutseb mitmes sugulasrahvaste kultuuriseltsis.

## Isiklikku
Tema isa Johannes Seilenthal (1911–1997) oli tõlkija ja kirjastuse juht. Tal on kaks poega, vanem neist, Jüri Seilenthal,  on diplomaat.

## Tunnustus
* 2001 Valgetähe V klassi teenetemärk
* 2017 Tartu Ülikooli medal

## Publikatsioone
*Handid ja retk nende juurde, Keel ja Kirjandus, 1969, nr 4, lk 228-231
* "Ungarlasi paneb soome-ugri pärandist loobuma muude ebateaduslike teooriate levik" Postimees, 5. september 2012 (intervjuu)

## Viited


## Kirjandus
* Paula Palmeos, "Tõnu Seilenthal kaitses väitekirja handi keele alal" – Keel ja Kirjandus 1978, nr 3, lk 187–188
* Vastab keeleteadlane Tõnu Seilenthal – Horisont 1991, nr 11, lk 24–25

## Välislingid

* 
* Ardo Kaljuvee, "Tõnu Seilenthal (60)" EPL.ee, 22. juuni 2007
Aleksander Mette

**Aleksander Mette** (14. juuli 1913 Volossovo maakond, Peterburi kubermang – 2. juuni 1983 Tallinn) oli Eesti NSV partei- ja riigitegelane ning majandusjuht.

Aleksander Mette töötas jaoskonnaagronoomina ja hiljem, pärast Leningradi Põllumajanduse Instituudi lõpetamist 1937. aastast karantiiniinspektsiooni inspektorina ja Leningradi oblasti kartulikatsejaama sektori juhatajana. Ta lõpetas Leningradi Põllumajanduse Instituudi. Teise maailmasõja ajal ja aastatel 1942–1946 teenis Punaarmees. 1944. aastal astus NLKP ridadesse. 

Pärast Nõukogude armeest demobiliseerimist töötas A. Mette Eesti NSV-s Särevere loomakasvatuskooli direktorina ja oli aastatel 1945–1950 Sõmerpalu sovhoosi direktor. Aastatel 1950–1952 oli ta EKP Valga Rajoonikomitee II sekretär ja EKP Tõrva Rajoonikomitee I sekretär. 

Aastatel 1952–1953 ja 1953–1957 Eesti NSV sovhooside minister, 1953 (6. maist 31. oktoobrini) Eesti NSV põllumajanduse ja varumise minister. Aastatel 1961–1979 oli ta koondise Eesti Põllumajandustehnika esimees. Põllumajandusteaduste kandidaat.

Ta oli 1944. aastast NLKP liige ja EKP Keskkomitee liige (1954–1966). Ta oli Eesti NSV Ülemnõukogu III, IV, V, VIII ja IX koosseisu saadik. Tema hobi oli kalapüük.

Aleksander Mette suri 2. juunil 1983 Tallinnas ja maeti 6. juunil 1983 Metsakalmistule.

## Tunnustus
* 1974 – Eesti NSV teeneline põllumajandustöötaja
* Lenini orden
*kaks Tööpunalipu ordenit, 
*Punatähe orden
*medal "Võidu eest Saksamaa üle Suures Isamaasõjas 1941–1945".

## Viited

## Kirjandus
* Eesti majanduse biograafiline leksikon 1951–2000. AS Kirjastus Ilo, 2003.
* Eesti põllumajanduse edendajad. Biograafiline leksikon, Tln. 2008.
Covingtoni maakond (Alabama)

**Covingtoni maakond** (*Covington County*) on maakond USA-s Alabama osariigis.

Maakonna halduskeskus ja suurim linn on Andalusia.

Maakonna pindala on 2704 km². Veepindala on 26 km².

Elanike arv oli 2010. aasta rahvaloenduse järgi 37 765. Aastal 2000 oli elanike arv 37 631.
 
## Naabermaakonnad
* Butleri maakond (põhjas)
* Crenshaw' maakond (põhjas)
* Coffee maakond (idas)
* Geneva maakond (idas)
* Waltoni maakond (kagus)
* Okaloosa maakond (edelas)
* Escambia maakond (läänes)
* Conecuh' maakond (läänes)

## Ajalugu
Covingtoni maakond moodustati 17. detsembril 1821. Maakond on saanud nime brigaadikindral Leonard Covingtoni järgi.

Maakond kuulutati katastroofi piirkonnaks Frederici orkaani 1979. aasta septembris ja 1995. aasta Opali orkaani tekitatud kahjustuste tõttu.

## Kaitsealad
* Conecuhi metsakaitseala (osa)

## Viited

## Välislingid
* Covingtoni maakonna koduleht (*inglise keeles*)
Covingtoni maakond

**Covingtoni maakond** (*Covington County*) on maakond USA-s Mississippi osariigis.

Maakonna halduskeskus on Collins.

Maakonna pindala on 1075 km². Veepindala on 3 km².

Elanike arv oli 2010. aasta rahvaloenduse järgi 19 568. 2000. aastal oli seal 19 407 elanikku.
 
## Naabermaakonnad
* Smithi maakond (põhjas)
* Jonesi maakond (idas)
* Forresti maakond (kagus)
* Lamari maakond (lõunas)
* Jefferson Davise maakond (läänes)
* Simpsoni maakond (loodes)

## Ajalugu
Covingtoni maakond moodustati 5. jaanuaril 1819 seniste Lawrence'i ja Wayne'i maakonna osadest. Maakond on saanud nime ohvitser Leonard Covingtoni järgi. 1823. aastal nimetati maakond William Bainbridge'i järgi Bainbridge'i maakonnaks. 1824. aastal nimetati see uuesti Covingtoni maakonnaks.

## Viited
Carlos Calado

**Carlos Nuno Tavares Calado** (sündinud 5. oktoobril 1975 Alcanenas) on Portugali kergejõustiklane, kelle põhiala on kaugushüpe. Ta on võistelnud olümpiamängudel ka kolmikhüppes ja maailmameistrivõistlustel sprindialadel.

Calado võitis 1997 alla 23-aastaste Euroopa meistrivõistlustel kaugushüppes kuld- ja 100 meetri jooksus hõbemedali. Euroopa sisemeistrivõistlustel 1998. aastal võitis Calado kaugushüppes hõbeda. Sydney olümpiamängudel 2000 oli ta samal alal kümnes. 2001. aastal võitis ta sisemaailmameistrivõistlustel tulemusega 8,16 m ja samuti väli maailmameistrivõistlustel tulemusega 8,21 m pronksmedali.

## Isiklikud rekordid

## Viited
Terespol

**Terespol** on linn Poolas Lublini vojevoodkonnas Biała Podlaska maakonnas, Terespoli valla keskus. Asub Bugi jõe ääres. Jõe vastaskaldal asub Valgevene linn Brest.

Terespoli läbivad raudtee Berliin-Varssavi-Minsk-Moskva ja maantee ning linnas asuvad piirikontrollpunktid.

Linna asutas hetman Józef Bogusław Słuszka 1697. aastal ja andis sellele nime oma naise Teresa auks.

## Viited

## Välislingid
*http://www.mgterespol.republika.pl
Tonight, I Celebrate My Love

"**Tonight, I Celebrate My Love**" (eestikeelse pealkirjaga "Armastuse aastapäev" või "See öö on armastuse aastapäev") on Gerry Goffini ja Michael Masseri kirjutatud duett. Laulu salvestasid Peabo Bryson ja Roberta Flack ning see singel avaldati 1983. aastal. Edetabelis Billboard Hot 100 jõudis singel 16. kohale ja Suurbritannia singlimüügiedetabelis isegi 2. kohale. 

Laulu on kaverdanud Kanada laulja-laulukirjutaja Amy Sky oma 2003. aasta albumil "With This Kiss" ja ka näiteks briti glamuurimodell Katie Price koos oma tolleaegse abikaasa Peter Andrega 2006. aastal ilmunud albumil "A Whole New World".

Eestikeelsete sõnade autor on Leelo Tungal. Eestikeelsetest versioonidest tuntuim on Jaak Joala, Marju Läniku ja ansambli Kontakt esitatu. Samuti on laulu kaverdanud Koit Toome koos Janika Sillamaaga.
Långnäsi sadam

**Långnäsi sadam** on sadam Ahvenamaal Långnäsi neemel.

Sadamas peatuvad teiste hulgas Viking Line'i ja Silja Line'i Turu ja Stockholmi vahel sõitvad parvlaevad öistel väljumistel. Tänu vahepeatusele Ahvenamaal on laevadel *[[Tax-free]]*-kaubandus.

## Viited
Bay maakond (Florida)

**Bay maakond** (*Bay County*) on maakond USA-s Florida osariigis. Geograafilised koordinaadid on 30°24' N, 85°63' W. 

Maakonna halduskeskus ja suurim linn on Panama City. 

Maakonna pindala on 2676 km&sup2;. Veepindala on 698 km&sup2;.  

Elanike arv oli 2010. aasta rahvaloenduse järgi 168 852. Aastal 2000 oli elanike arv 148 217. 
 
## Naabermaakonnad
*Washingtoni maakond (põhjas)  
*Jacksoni maakond (kirdes)
*Calhouni maakond (idas) 
*Gulfi maakond (kagus)
*Waltoni maakond (läänes)

## Ajalugu
Bay maakond moodustati 1. juulil 1913. aastal Washingtoni, Calhouni ja Waltoni maakonna osadest.

## Kaitsealad
*Apalachicola metsakaitseala (osa)

## Viited

## Välislingid
*Bay maakonna koduleht (*inglise keeles*)
Bay maakond (Michigan)

**Bay maakond** (*Bay County*) on maakond USA-s Michigani osariigis.

Maakonna halduskeskus ja suurim linn on Bay City.

Maakonna pindala on 1634 km². Veepindala on 483 km².

Elanike arv oli 2010. aasta rahvaloenduse järgi 107 771. Aastal 2000 oli elanike arv 110 157.

## Naabermaakonnad
* Arenaci maakond (põhjas)
* Gladwini maakond (loodes)
* Tuscola maakond (kagus)
* Midlandi maakond (läänes)
* Saginawi maakond (lõunas)

## Viited

## Välislingid
* Bay maakonna koduleht (*inglise keeles*)
Panola maakond (Texas)

**Panola maakond** (*Panola County*) on maakond USA-s Texase osariigi idaosas.

Maakonna halduskeskus on Carthage.

Maakonna pindala on 2126 km². Veepindala on 52 km².

Elanike arv oli 2010. aasta rahvaloenduse järgi 23 796. Aastal 2000 oli elanike arv 22 756.
 
## Naabermaakonnad
* Harrisoni maakond (põhjas)
* Caddo vald (kirdes)
* De Soto vald (idas)
* Shelby maakond (kagus)
* Ruski maakond (läänes)

## Ajalugu
Panola maakond moodustati 1846. aastal Harrisoni ja Shelby maakonna osadest.

## Viited

## Välislingid
* Panola maakonna koduleht (*inglise keeles*)
Stefano Tilli

**Stefano Tilli** (sündinud 22. augustil 1962 Orvietos Umbria maakonnas) on Itaalia endine sprinter.

Ta on kahekordne Euroopa sisemeister, kolmekordne olümpiamängude poolfinalist ja endine 200 meetri jooksu maailmarekordi omanik.  

## Isiklikud rekordid

## Viited
Amsterdami leping

**Amsterdami leping** on Amsterdamis 2. oktoobril 1997 allkirjastatud leping, millega muudeti Euroopa Liidu lepingut (Maastrichti lepingut), Euroopa ühenduste asutamislepinguid ja teatavad nendega seotud õigusakte. Leping jõustus 1. mail 1999.

Vajadus tulenes pärast Maastrichti lepingu sõlmimist Euroopat tabanud raskustest, mis pidurdasid ühinemist.

Amsterdami lepingu esimene osa hõlmas Rooma lepingu ja Euroopa Parlamendi valimise seaduse parandusi. Lepingu teine osa nägi ette Euroopa Liidu toimimise aluseks olevate lepingute võrgustiku lihtsustamist. Kattuvad lisad, paragrahvid ja protokollid tühistati ning lepingute artiklid nummerdati uuesti. Kolmas osa puudutas lepinguga seotud üldisi ja lõplikke tingimusi, nagu jõustumise protseduur jms. 

Amsterdami lepingu ratifitseeris viimasena Prantsusmaa 1999. aasta märtsis.
Patrick Stevens

**Patrick Stevens** (sündinud 31. jaanuaril 1968 Maasmechelenis) on Belgia endine sprinter.. 

Ta võitis 1994. aasta Euroopa meistrivõistlustel pronksmedali 200 meetri jooksus. 

Stevens on osalenud neljadel olümpiamängudel ning samuti neljadel maailmameistrivõistlustel.

## Isiklikud rekordid

## Viited
Eric Nkansah

**Eric Nkansah Appiah** (sündinud 12. detsembril 1974) on Ghana sprinter.. 

Ta on üks neljast Ghana rekordi omanikust 4×100 meetri teatejooksus (38,12 sekundit).

Ta saavutas 2004. aasta suveolümpiamängudel 100 meetri eeljooksus kuuenda koha ja järgmisse vooru ei pääsenud. 2006. Aafrika meistrivõistlustel võitis ta pronksmedali.

## Isiklikud rekordid

## Viited
Francis William Aston

**Francis William Aston** (1. september 1877 Harborne, Birmingham – 20. november 1945 Cambridge) oli inglise keemik ja füüsik, Nobeli auhinna laureaat.

Ta identifitseeris ja mõõtis paljude isotoopide aatommassid. Ta leiutas massispektromeetri.

1922. aastal sai ta Nobeli keemiaauhinna

## Massispektromeeter ja isotoobid
Mitmesuguseid massispektromeetreid kasutavad tänapäeval sellised teadusharud nagu geokronoloogia, geoloogia, geokeemia, keemiline kosmoloogia, aatomifüüsika, molekulaarkeemia, molekulaarbioloogia, toiduainete ja farmaatsia valdkonnad (biomolekulid, ravimite analüüsid jne) jpt.

### Massispektromeeter ja meditsiin
Humaanmeditsiinis kasutatakse massispektromeetreid kudede (vedelkude, luukude), aga ka üksikute rakkude mikroanalüüsiks ning pärilike haiguste väljaselgitamiseks, samuti inimese genoomi struktuuri koostamisel ja klassifitseerimisel.

## Tunnustus
* 1921 – valiti Londoni Kuningliku Seltsi liikmeks
* 1922 – Nobeli keemiaauhind
*1922 – Hughesi medal

Francis William Astoni järgi on nimetatud kuu kraater Aston.

## Teosed
*Francis William Aston. "Isotopes", 1922, London, E. Arnold & co

## Vaata ka
* John Dalton
* aatommass
* isotoop
* massispektromeeter
* massispektromeetria

## Viited

## Allikad
* Aston, Francis William, "Mass spectra and isotopes", Nobel Lecture, December 12, 1922,"The Nobel Prize in Chemistry 1922". Nobelprize.org. 29 May 2013 http://www.nobelprize.org/nobel_prizes/chemistry/laureates/1922/.  
veebiversioon (vaadatud 29.05.2013)
* John L. Heilbron (toim.), "The Oxford Companion to the History of Modern Science", Oxford University Press, USA (2003), ISBN 978-0195112290. Google`i raamatu osaline veebiversioon (vaadatud 29.05.2013)
*AstroLink Planetenkunde. Veebiversioon (vaadatud 29.05.2013)

## Välislingid
* Peter Atkins, Loretta Jones. *Keemia alused. Teekond teadmiste juurde*, 4.väljaanne, tõlge eesti keelde peatükkide tõlkijate poolt, Tartu Ülikooli Kirjastus, 2012, ISBN 978-9949-32-142-1.
Bourne

**Bourne** võib tähendada järgmist:

***[[Bourne (Lincolnshire)|Bourne]]**, linn Inglismaal
***[[Bourne (Massachusetts)|Bourne]]**, linn Massachusettsis, USA-s
***[[Bourne (Oregon)|Bourne]]**, asula Oregonis, USA-s
***[[Bourne'i jõgi|Bourne]]**, jõgi
***[[Bourne (perekonnanimi)|Bourne]]**, perekonnanimi
**Ernie Bourne, Austraalia näitleja
**Francis Bourne, inglise prelaat
**James Bourne, Briti laulja
**Jason Bourne, fiktiivne tegelane põnevuskirjanik Robert Ludlumi raamatutes ja nende ekraniseeringutes
**Shae-Lynn Bourne, Kanada iluuisutaja
DeSoto maakond

**DeSoto maakond** (*DeSoto County*) on maakond USA-s Florida osariigis. 

Maakonna halduskeskus ja suurim linn on Arcadia. 

Maakonna pindala on 1656 km². Veepindala on 6 km².  

Elanike arv oli 2010. aasta rahvaloenduse järgi 34 862. Aastal 2000 oli elanike arv 32 209. 

## Naabermaakonnad
*Hardee maakond (põhjas)  
*Highlandsi maakond (idas) 
*Gladesi maakond (kagus)
*Charlotte maakond (lõunas)
*Sarasota maakond (läänes)
*Manatee maakond (loodes)

## Ajalugu
DeSoto maakond moodustati 19. mail 1887. Maakond on saanud nime Hispaania maadeavastaja Hernando de Soto järgi.

## Viited

## Välislingid
*DeSoto maakonna koduleht (*inglise keeles*)
DeSoto maakond (Mississippi)

**DeSoto maakond** (*DeSoto County*) on maakond USA-s Mississippi osariigis. Geograafilised koordinaadid on 34°88' N, 89°99' W. 

Maakonna halduskeskus on Hernando ja suurim linn Southaven. 

Maakonna pindala on 1287 km&sup2;. Veepindala on 49 km&sup2;.  

Elanike arv oli 2010. aasta rahvaloenduse järgi 161 252. Aastal 2000 oli elanike arv 107 199. 
 
## Naabermaakonnad
*Shelby maakond (põhjas)  
*Crittendeni maakond (läänes)
*Tunica maakond (lõunas) 
*Tate'i maakond (lõunas)
*Marshalli maakond (idas)

## Ajalugu
DeSoto maakond moodustati 9. veebruaril 1836. Maakond ja maakonna halduskeskus on saanud nime Hispaania maadeavastaja Hernando de Soto järgi.

## Välislingid
*DeSoto maakonna koduleht (*inglise keeles*)
Bourne (Oregon)

**Bourne** on asula USA-s Oregoni osariigis Bakeri maakonnas.

Asub umbes 11 kilomeetri (7 miili) kaugusel Sumpterist põhjas Wallowa–Whitmani metsakaitsealal.

Bourne asutati 1902. aastal. Asula on endine kullakaevanduslinn, tänapäeval kummituslinn.

Bourne sai nime Oregoni senaatori Jonathan Bourne, Jr. järgi.

Bourne's avati postkontor 1895 ja suleti 1927. aastal.

## Vaata ka
*Oregoni kummituslinnade loend

## Välislingid
*Pilte Bourne'st
Wilkesi maakond (Põhja-Carolina)

**Wilkesi maakond** (*Wilkes County*) on maakond USA-s Põhja-Carolina osariigis.

Maakonna halduskeskus on Wilkesboro.

Maakonna pindala on 1968 km². Veepindala on 8 km².

Elanike arv oli 2020. aasta rahvaloenduse andmetel 65 969. Aastal 2010 oli elanikke 69 340 ja 2000. aastal 65 632.
 
## Naabermaakonnad
* Alexanderi maakond (lõunas)
* Alleghany maakond (põhjas)
* Ashe'i maakond (loodes)
* Caldwelli maakond (edelas)
* Iredelli maakond (kagus)
* Surry maakond (kirdes)
* Watauga maakond (läänes)
* Yadkini maakond (idas)

## Ajalugu
Wilkesi maakond moodustati 1777. aastal Surry maakonna osast. Maakond on saanud nime Briti radikaalist poliitiku ja ajakirjaniku John Wilkesi järgi.

Wilkesi maakond on tuntud kui NASCAR-i autovõidusõitude sünnikoht. 1920.–1950. aastatel tegelesid paljud Wilkesi maakonna noored mehed salaviinaveoga, varustades sellega peamiselt Põhja-Carolina osariigi suuremaid linnu, kuid paljud vedasid salaviina ka kaugemale, näiteks Detroiti, New Jerseysse ja Lõuna-Floridasse. Kuna salaviinaveoga tegeldes tuli tihti põgeneda politseinike ja föderaalagentide eest, sai see Ameerika rahvusliku autospordi alustalaks.

Esimene NASCAR-i rada oligi North Wilkesboros (North Wilkesboro Speedway), kus esimene võidusõit toimus 18. mail 1947 ning esimene NASCAR-i võidusõit 16. oktoobril 1949. Wilkesi maakonna elanik Junior Johnson, kes oli kuulus salaviinavedaja, oli ka üks esimesi NASCAR-i tähti.

## Linnad
*Elkin (osaliselt Surry maakonnas; 2020. aasta seisuga 4122 elanikku)
*North Wilkesboro (4131 elanikku)
*Ronda (438 elanikku)
*Wilkesboro (halduskeskus; 3687 elanikku)

## Kaitsealad
* Blue Ridge Parkway (osa)

## Viited

## Välislingid
* Wilkesi maakonna koduleht (*inglise keeles*)
Jason Bourne

**Jason Bourne** on peategelane Ameerika põnevuskirjaniku Robert Ludlumi romaanides ja nende ekraniseeringutes. 

Esmakordselt esines ta romaanis "Bourne'i identiteet" ("The Bourne Identity", 1980), mille televersioon valmis 1988. aastal. 2002. aastal loodi selle ainetel samanimeline film, mille peaosa mängis Matt Damon.

Hiljem on Bourne esinenud üheksas järjeromaanis (viimased seitse kirjutas Eric Van Lustbader), neist viimane ilmus 2012. Esimese filmi kahes järjes "Bourne'i ülemvõim" ("The Bourne Supremacy", 2004) ja "Bourne'i ultimaatum" ("The Bourne Ultimatum", 2007) mängis taas Damon. Sarja neljandas filmis "Bourne'i pärand" ("The Bourne Legacy", 2012).

## Romaanid
### Robert Ludlumi kirjutatud
* "The Bourne Identity" (1980)
* "The Bourne Supremacy" (1986)
* "The Bourne Ultimatum" (1990)

### Eric Van Lustbaderi kirjutatud
* "The Bourne Legacy" (2004)
* "The Bourne Betrayal" (2007)
* "The Bourne Sanction" (2008)
* "The Bourne Deception" (2009)
* "The Bourne Objective" (2010)
* "The Bourne Dominion" (2011)
* "The Bourne Imperative" (2012)

## Filmid
* "The Bourne Identity" (2002)
* "The Bourne Supremacy" (2004)
* "The Bourne Legacy" (2012)
* "Jason Bourne" (2016)
Escambia maakond

**Escambia maakond** (*Escambia County*) on kõige läänepoolsem maakond USA-s Florida osariigis. 

Maakonna halduskeskus ja suurim linn on Pensacola. 

Maakonna pindala on 2268 km&sup2;. Veepindala on 552 km&sup2;.  

Elanike arv oli 2010. aasta rahvaloenduse järgi 297 619. Aastal 2000 oli elanike arv 294 410. 

## Naabermaakonnad
*Escambia maakond (Alabama) (loodes)
*Santa Rosa maakond (idas)  
*Baldwini maakond (kagus)

## Ajalugu
Escambia maakond moodustati 21. juulil 1821. Maakond on saanud nime Escambia jõe järgi.

## Kaitsealad
*Gulf Islands National Seashore (osa)

## Viited

## Välislingid
*Escambia maakonna koduleht (*inglise keeles*)
Wilkesi maakond

**Wilkesi maakond** (*Wilkes County*) on maakond USA-s Georgia osariigis. 

Maakonna halduskeskus ja suurim linn on Washington. 

Maakonna pindala on 1228 km&sup2;. Veepindala on 7 km&sup2;.  

Elanike arv oli 2010. aasta rahvaloenduse järgi 10 593. Aastal 2000 oli elanike arv 10 687. 

## Naabermaakonnad
*Elberti maakond (põhjas)
*Lincolni maakond (idas)  
*McDuffie'i maakond (kagus) 
*Warreni maakond (lõunas)
*Taliaferro maakond (edelas)
*Oglethorpe'i maakond (läänes)

## Ajalugu
Wilkesi maakond moodustati 5. veebruaril 1777. aastal ja oli üks kaheksast esimesest maakonnast Georgias. Maakond on saanud nime Briti poliitiku John Wilkesi järgi.

## Viited
Escambia maakond (Alabama)

**Escambia maakond** (*Escambia County*) on maakond USA-s Alabama osariigis.

Maakonna halduskeskus on Brewton ja suurim linn Atmore.

Maakonna pindala on 2468 km². Veepindala on 14 km².

Elanike arv oli 2010. aasta rahvaloenduse järgi 38 139. Aastal 2000 oli elanike arv 38 440.
 
## Naabermaakonnad
* Conecuh' maakond (põhjas)
* Covingtoni maakond (idas)
* Okaloosa maakond (kagus)
* Santa Rosa maakond (lõunas)
* Escambia maakond (Florida) (edelas)
* Baldwini maakond (läänes)
* Monroe maakond (loodes)

## Ajalugu
Escambia maakond moodustati pärast Ameerika Ühendriikide kodusõda 10. detsembril 1868. aastal Baldwini ja Conecuh' maakondade osadest.

## Kaitsealad
* Conecuh' metsakaitseala (osa)

## Viited

## Välislingid
* Escambia maakonna koduleht (*inglise keeles*)
Simpsoni maakond (Mississippi)

**Simpsoni maakond** (*Simpson County*) on maakond USA-s Mississippi osariigis.

Maakonna halduskeskus on Mendenhall ja suurim linn Magee.

Maakonna pindala on 1529 km². Veepindala on 5 km².

Elanike arv oli 2010. aasta rahvaloenduse andmetel 27 503. Aastal 2000 oli elanikke 27 639.
 
## Naabermaakonnad
* Rankini maakond (põhjas)
* Smithi maakond (põhjas)
* Covingtoni maakond (idas)
* Jefferson Davise maakond (idas)
* Lawrence'i maakond (kagus)
* Copiahi maakond (edelas)

## Ajalugu
Simpsoni maakond moodustati 23. jaanuaril 1824. Maakond on saanud nime kohtunik Josiah Simpsoni järgi.

## Viited

## Välislingid
* Simpsoni maakonna koduleht (*inglise keeles*)
Simpsoni maakond (Kentucky)

**Simpsoni maakond** (*Simpson County*) on maakond USA-s Kentucky osariigis.

Maakonna halduskeskus on Franklin.

Maakonna pindala on 612 km². Veekogusid ei ole.

Elanike arv oli 2010. aasta rahvaloenduse järgi 17 327. Aastal 2000 oli elanikke 16 405.
 
## Naabermaakonnad
* Warreni maakond (põhjas)
* Alleni maakond (idas)
* Sumneri maakond (kagus)
* Robertsoni maakond (edelas)
* Logani maakond (läänes)

## Ajalugu
Simpsoni maakond moodustati 1819. aastal Alleni, Logani ja Warreni maakonna osadest. Maakond on nime saanud Fallen Timbersi lahingus võidelnud ohvitseri John Simpsoni järgi.

## Viited

## Välislingid
* Simpsoni maakonna koduleht (*inglise keeles*)
Midlandi maakond (Michigan)

**Midlandi maakond** (*Midland County*) on maakond USA-s Michigani osariigis.

Maakonna halduskeskus on Midland.

Maakonna pindala on 1367 km². Veepindala on 17 km².

Elanike arv oli 2010. aasta rahvaloenduse järgi 83 629. Aastal 2000 oli elanikke 82 874.

## Naabermaakonnad
* Gladwini maakond (põhjas)
* Bay maakond (idas)
* Saginawi maakond (kagus)
* Gratioti maakond (lõunas)
* Isabella maakond (läänes)
* Clare'i maakond (loodes)

## Ajalugu
Midlandi maakond moodustati 1831. aastal Saginawi maakonna osast. Maakond on saanud nime asukoha järgi Michigani osariigis.

## Viited

## Välislingid
* Midlandi maakonna koduleht (*inglise keeles*)
Midlandi maakond

**Midlandi maakond** (*Midland County*) on maakond USA-s Texase osariigis.

Maakonna halduskeskus on Midland.

Maakonna pindala on 2336 km². Veepindala on 5 km².

Elanike arv oli 2010. aasta rahvaloenduse järgi 136 872. Aastal 2000 oli elanike arv 116 009.

## Naabermaakonnad
* Martini maakond (põhjas)
* Glasscocki maakond (idas)
* Uptoni maakond (lõunas)
* Ectori maakond (läänes)
* Andrewsi maakond (loodes)

## Ajalugu
Midlandi maakond moodustati 1885. aastal Tom Greene'i maakonna osast. Maakond on saanud nime selle järgi, et asus Texas and Pacific Railway raudteeliinil täpselt poolel teel Fort Worthi ja El Paso linna vahel.

## Viited

## Välislingid
* Midlandi maakonna koduleht (*inglise keeles*)
Ruski maakond (Texas)

**Ruski maakond** (*Rusk County*) on maakond USA-s Texase osariigis.

Maakonna halduskeskus on Henderson.

Maakonna pindala on 2432 km². Veepindala on 39 km².

Elanike arv oli 2010. aasta rahvaloenduse järgi 53 330. Aastal 2000 oli elanike arv 47 372.
 
## Naabermaakonnad
* Greggi maakond (põhjas)
* Harrisoni maakond (kirdes)
* Panola maakond (idas)
* Shelby maakond (kagus)
* Nacogdochesi maakond (lõunas)
* Cherokee maakond (edelas)
* Smithi maakond (loodes)

## Ajalugu
Ruski maakond moodustati 1843. aastal Nacogdochesi maakonna osast. Maakond on saanud nime Texase vabariigi sõjalise juhi Thomas Jefferson Ruski järgi.

## Viited

## Välislingid
* Ruski maakonna koduleht (*inglise keeles*)
Ruski maakond

**Ruski maakond** (*Rusk County*) on maakond USA-s Wisconsini osariigis.

Maakonna halduskeskus ja suurim linn on Ladysmith.

Maakonna pindala on 2411 km². Veepindala on 46 km².

Elanike arv oli 2010. aasta rahvaloenduse järgi 14 755. Aastal 2000 oli elanike arv 15 347.

## Naabermaakonnad
* Sawyeri maakond (põhjas)
* Price'i maakond (idas)
* Taylori maakond (kagus)
* Chippewa maakond (lõunas)
* Barroni maakond (läänes)
* Washburni maakond (loodes)

## Ajalugu
Ruski maakond moodustati 1901. aastal Chippewa maakonna osast ja algselt oli maakonna nimi Gatesi maakond. 1905. aastal nimetatid maakond Wisconsini kuberneri Jeremiah M. Ruski järgi ümber.

## Viited

## Välislingid
* Ruski maakonna koduleht (*inglise keeles*)
Pingelõdvendus

**Pingelõdvendus** oli külma sõja poliitikas suundumus 1970. aastate alguses, millega Lääne demokraatlikud riigid üritasid parandada suhteid Nõukogude Liidu ja teiste sotsialismimaadega. Pingelõdvendust juhtisid esialgu Euroopa demokraatlikud riigid, pärast Richard Nixoni võimuletulekut hakkas ka USA pingelõdvenduspoliitikat pooldama. 

## Pingelõdvenduse algus

Pingelõdvenduse alguseks on loetud 1966. aastat, kui Prantsusmaa president Charles de Gaulle külastas Nõukogude Liitu. Moskvas võeti de Gaulle hästi vastu, hakkas arenema majanduslik ja kultuuriline koostöö Prantsusmaa ja NSV Liidu vahel. 1971. aastal käis NSV Liidu juht Leonid Brežnev Prantsusmaal vastuvisiidil. 

Paranesid ka NSV Liidu suhted teise Euroopa suurema riigiga – Lääne-Saksamaaga, kus oli võimule tulnud sotsiaaldemokraatlik valitsus. Lääne-Saksamaa sõlmis 1970. aastal NSV Liidu ja Poolaga nn idalepinguid, tunnustades Saksamaa idapiiri. 1972. aastal tunnustasid Lääne-Saksamaa ja Saksa DV üksteise iseseisvust. 

USA-s algas pingelõdvenduspoiliitika 1969. aastal Richard Nixoni võimuletulekuga. Ettevõtte Pepsi-Cola juht Donald Kendall soovitas Nixonil sõlmida Nõukogude Liiduga kaubandusleppe. Nixoni hinnangul oli USA võimsus maailmas nõrgenenud ning ta seadis oma eesmärgiks suhete parandamise NSV Liidu ja Hiinaga. 

## USA ja NSV Liidu suhete soojenemine
1972. aasta mais külastas Nixon esimese USA presidendina Moskvat. See oli NSV Liidu ja USA juhtide esimene kohtumine pärast 11-aastast vaheaega. Teatud mõttes osutus see kohtumine läbimurdeks. USA ja NSV Liidu suhted paranesid tunduvalt. 
1973. aastal käis NSV Liidu juht Brežnev USA-s vastuvisiidil. 

Mõlemal kohtumisel kirjutati alla mitmetele olulistele dokumentidele – otsustati hakata piirama võidurelvastumist, nõndasamuti otsustati hakata ka koostööd tegema majanduses, kaubanduses, teaduses, tehnikas, kultuuris jne. Kokku sõlmiti ligi poolsada lepingut, millega USA ja NSV Liit otsustasid omavahel koostööd tegema hakata. 

## Helsingi protsess
Pingelõdvenduspoliitika sümboliks Euroopas on peetud Helsingi leppeid ehk Euroopa julgeoleku ja koostöönõupidamist. Selle oli kokku kutsunud Soome president Urho Kaleva Kekkonen, lootes sellega parandada idabloki ja Lääne riikide vahelisi suhteid. Nõupidamised algasid 1973. aasta juulis ning kestsid 1975. aastani ja rajasid tee hilisema Euroopa Julgeoleku- ja Koostööorganisatsiooni ametlikuks loomiseks.

## Pingelõdvenduspoliitika tulemused

Pingelõdvenduspoliitikaga paranesid oluliselt USA ja NSV Liidu, aga ka lääne- ja idabloki riikide vahelised suhted. Külma sõda sellega aga lõpetada ei õnnestunud – USA ja NSV Liidu vaheline vastasseis jätkus, kuid otsese sõjalise konflikti oht vähenes.

## Viited
Santa Rosa maakond

**Santa Rosa maakond** (*Santa Rosa County*) on maakond USA-s Florida osariigis.

Maakonna halduskeskus ja suurim linn on Milton. 

Maakonna pindala on 3040 km&sup2;. Veepindala on 406 km&sup2;.  

Elanike arv oli 2010. aasta rahvaloenduse andmetel 151 372. Aastal 2000 oli elanike arv 117 743. 

## Naabermaakonnad
*Escambia maakond (Alabama) (põhjas)
*Okaloosa maakond (idas)  
*Escambia maakond (Florida) (läänes)

## Ajalugu
Santa Rosa maakond moodustati 1842. aastal. Maakond on saanud nime roomakatoliku pühaku Rose de Viterbe järgi.

## Kaitsealad
*Choctawhatchee metsakaitseala (osa)

## Viited

## Välislingid
*Santa Rosa maakonna koduleht (*inglise keeles*)
Galvestoni maakond

**Galvestoni maakond** (*Galveston County*) on maakond USA-s Texase osariigis.

Maakonna halduskeskus on Galveston.

Maakonna pindala on 2261 km². Veepindala on 1228 km².

Elanike arv oli 2010. aasta rahvaloenduse järgi 291 309. Aastal 2000 oli elanike arv 250 158.
 
## Naabermaakonnad
* Harrise maakond (põhjas)
* Chambersi maakond (kirdes)
* Brazoria maakond (läänes)

## Ajalugu
Galvestoni maakond moodustati 1838. aastal Brazoria, Harrise ja Liberty maakonna osadest. Maakond on saanud nime Hispaania poliitiku ja Louisiana kuberneri Bernardo de Gálvez y Madridi järgi.

## Viited

## Välislingid
* Galvestoni maakonna koduleht (*inglise keeles*)
Vladimir Käo

**Vladimir Käo** (18. jaanuar 1924 Petrograd – 25. märts 1989 Tallinn) oli Eesti NSV partei- ja riigitegelane ning ettevõttejuht.

## Elulugu
Ta sündis Petrogradis, tema isa oli pärit Saaremaalt ja ema Pärnumaalt; aastal 1930 kolis pere Moskvasse, kus lõpetas aastal 1941 keskkooli ja aastal 1944 Moskva Tööpingi- ja Instrumendiinstituudi mehaanikainsenerina ja töötas aastatel 1944–1945 Moskva käitistes meistrina ja vanemmeistrina. 

Aastatel 1946–1949 töötas ta tehases Punane RET tsehhijuhataja ja peamehaanikuna. Aastatel 1949–1951 oli ta Kunstsarvetehaste direktor, aastatel 1951–1956 tehase Ilmarine direktor. 

Aastal 1956 oli ta Eesti NSV tekstiilitööstuse minister, aastatel 1956–1959 Eesti NSV kergetööstuse minister, aastatel 1959–1965 oli ta Eesti NSV Ministrite Rahvamajandusnõukogu esimehe asetäitja ja Eesti NSV Ministrite Nõukogu esimehe esimene asetäitja. Aastatel 1965–1975 oli ta Eesti NSV kohaliku tööstuse minister, aastatel 1975–1978 Eesti NSV Ministrite Nõukogu esimehe asetäitja, aastatel 1978–1983 EKP Keskkomitee sekretär ja aastatel 1983–1985 Eesti NSV Ministrite Nõukogu esimehe esimene asetäitja.

Ta oli aastast 1950 NLKP liige, ta oli aastatel 1958–1961 ja 1966–1985 EKP Keskkomitee liige; lisaks oli ta aastatel 1978–1985 EKP Keskkomitee büroo liige. Ta oli Eesti NSV Ülemnõukogu VI, VII, VIII, IX ja X koosseisu saadik.

Vladimir Käo suri 25. märtsil 1989 Tallinnas ja ta maeti 30. märtsil 1989 Metsakalmistule.

## Isiklikku
Poeg Aleksander oli autosportlane ja poeg Jüri on tootmisjuht. Tütar Larissa elab Moskvas ja tütar Olga Tallinnas.

## Tunnustus
* Eesti NSV teeneline tööstustöötaja
* Eesti NSV riiklik preemia
* 1971 Oktoobrirevolutsiooni orden

## Viited

## Kirjandus
* Eesti majanduse biograafiline leksikon 1951*2000 AS Kirjastus Ilo, 2003
Cassi maakond (Indiana)

**Cassi maakond** (*Cass County*) on maakond USA-s Indiana osariigis. Geograafilised koordinaadid on 40°76' N, 86°35' W. 

Maakonna halduskeskus on Logansport.

Maakonna pindala on 1074 km&sup2;. Veepindala on 7 km&sup2;. 

Elanike arv oli 2010. aasta rahvaloenduse järgi 38 966. Aastal 2000 oli elanikke 40 930. 

## Naabermaakonnad
*Fultoni maakond (põhjas)
*Miami maakond (kirdes)
*Howardi maakond (idas) 
*Carrolli maakond (lõunas)
*White'i maakond (edelas)
*Pulaski maakond (läänes)

## Ajalugu
Cassi maakond moodustati 18. detsembril 1829 Carrolli maakonna osast. Maakond on saanud nime Michigani kuberneri Lewis Cassi järgi.

## Kliima
Madalaim kuu keskmine õhutemperatuur on jaanuaris −10 °C ja kõrgeim juulis 29 °C. Madalaim temperatuur on mõõdetud 1985. aasta jaanuaris −31 °C ja kõrgeim temperatuur 1988. aasta juunis 40 °C. Keskmine kuu sademete hulk varieerub veebruari 39 mm ja juuni 99 mm vahel.

## Viited

## Välislingid
*Cassi maakonna koduleht (*inglise keeles*)
Cassi maakond

**Cassi maakond** on maakond mitmes Ameerika Ühendriikide osariigis:

***[[Cassi maakond (Illinois)|Cassi maakond]]** Illinoisis
***[[Cassi maakond (Indiana)|Cassi maakond]]** Indianas
***[[Cassi maakond (Iowa)|Cassi maakond]]** Iowas
***[[Cassi maakond (Michigan)|Cassi maakond]]** Michiganis
***[[Cassi maakond (Minnesota)|Cassi maakond]]** Minnesotas
***[[Cassi maakond (Missouri)|Cassi maakond]]** Missouris
***[[Cassi maakond (Nebraska)|Cassi maakond]]** Nebraskas
***[[Cassi maakond (Põhja-Dakota)|Cassi maakond]]** Põhja-Dakotas
***[[Cassi maakond (Texas)|Cassi maakond]]** Texases

## Vaata ka
*"Cass County", Don Henley stuudioalbum, mis on nime saanud maakonna järgi Ida-Texases
*Bartow' maakond, maakond Georgia osariigis, mis varem kandis nime Cassi maakond
Surry maakond

**Surry maakond** (*Surry County*) on maakond USA-s Virginia osariigis.

Maakonna halduskeskus on Surry.

Maakonna pindala on 780 km². Veepindala on 80 km².

Elanike arv oli 2010. aasta rahvaloenduse järgi 7058. Aastal 2000 oli elanike arv 6829.
 
## Naabermaakonnad
* James City maakond (kirdes)
* Isle of Wighti maakond (kagus)
* Southamptoni maakond (lõunas)
* Sussex' maakond (edelas)
* Prince George'i maakond (läänes)
* Charles City maakond (loodes)

## Ajalugu
Surry maakond moodustati 1652. aastal James City maakonna osast. Maakond on saanud nime Inglismaa Surrey krahvkonna järgi.

## Viited

## Välislingid
* Surry maakonna koduleht (*inglise keeles*)
Juri Šatunov

**Juri Vassiljevitš Šatunov** (vene keeles Юрий Васильевич Шатунов, kodanikunimega **Klimenko** (Клименко); 6. september 1973 Kumertau, Baškortostan – 23. juuni 2022 Domodedovo, Moskva oblast) oli vene poplaulja.

Ta sai tuntuks 1980. aastate lõpus nii Venemaal kui ka mujal Euroopas, kui oli aastatel 1986–1991 ansambli Laskovõi Mai solist.

Ta käis 2016. aasta mais oma kontserditurnee raames esinemas ka Eestis, andes kontserdi Tallinnas Nordea Kontserdimajas, Tartus Vanemuise Kontserdimajas ja Jõhvis Jõhvi Kontserdimajas.

## Laule Juri Šatunovi repertuaarist

* Белые розы
* Седая ночь
* Детство
* Медленно уходит осень
* Не бойся
* А лето цвета
* Вечер холодной зимы
* Месяц июль

* Звёздная ночь
* Розовый вечер
* Тающий снег
* Падают листья
* Закрой за мною дверь
* Забудь
* Ради тебя
* Тет-а-тет

* Майский вечер
* Привет
* Улыпка
* Лето
* Это лето
* Мой зайчик
* Не хочу
* Без тебя

* Запиши мой голос на кассету
* После выпускного
* Поезда
* Одноклассники
* Грёзы
* Волосы
* Рядом с ней
Proletari

**Proletari** (vene Пролетарий) on alev Venemaal Novgorodi oblastis Novgorodi rajoonis, samanimelise linnaasunduse keskus. Asub Veliki Novgorodist 30 km kagus Bolšaja Niša jõe ääres.

Läbi asula kulgeb Peterburi ja Moskva vaheline maantee M10.

Alevis on portselanitehas.

2017. aastal oli alevis 4817 elanikku.

## Välislingid
*http://пролетарийадм.рф
Ouray

**Ouary** on linn Ameerika Ühendriikides Colorado osariigis, Ouary maakonna halduskeskus.

Elanike arv oli 2020. aasta rahvaloenduse järgi 898. Aastal 2010 oli elanikke 1000 ja 2000. aastal 813.

Ouray on tuntud "Ameerika Šveitsina". Linna asub San Juani mägedes 2375 meetri kõrgusel merepinnast. Linna läbib maantee Route 550. Ourayst umbes 64 km kaugusel põhjas asub Montrose ja 37 km kaugusel lõunas Silverton. Ouray ja Silvertoni vaheline maanteelõik on tuntud kui *Million Dollar Highway*.

Ourays on eristatavad neli aastaaega. Suviti võib päevane õhutemperatuur kerkida 30 °C lähedale, kuid ööd on sageli jahedad. Sügised on üldiselt jahedad. Talved on pikad ja külmad, kuid ekstreemseid temperatuure esineb harva, samuti on talved lumised. Ka kevaded on jahedad ning märkimisväärselt esineb lumesadu ka aprillis ja mais. Aasta keskmine sademete hulk on 582 mm. Sademeid langeb aasta lõikes suhteliselt ühtlaselt. Mai keskpaik kuni juuni lõpp on tavaliselt kõige kuivem periood aastas. Lund sajab keskmiselt 351 cm aastas.

Ouray asutati 1870. aastate keskpaigas. Algul oli Ouray kaevanduslinn, linna lähistel asus üle 30 kaevanduse. 1877. aastal sai linn vastloodud Ouray maakonna halduskeskus. Ouray sai linnaõigused 24. märtsil 1884. Tippajal, 1890. aasta rahvaloenduse ajal, elas linnas 2534 inimest.

21. detsembril 1887 ehitati läbi linna raudteelinn, mida raudteekompanii Denver & Rio Grande Railway. Viimane regulaarne reisirong saabus 14. septembril 1930.

Ouray peatänav on kantud USA ajalooliste paikade riikliku registrisse *[[National Register of Historic Places]]*, enamik tänavalt asuvatest hoonetest on ehitatud 19. sajandi lõpus. Tänaval asuvad Ouary maakonna kohtumaja, St. Elmo hotell, St. Joseph's Minersi haigla, Westerni hotell ja Wrighti ooperimaja. Eraldi on ajalooliste paikade registriise lisatud Ouray raekoda ja Walshi raamatukogu ning Beaumonti hotell.

1968. aasta sügisel filmiti Ouray maakonnas filmi "Tõeline visadus" ("True Grit"), mis sisaldas ka stseene Ouray ja lähedal asuvast Ridgway linnast.

## Viited

## Välislingid

* https://www.ci.ouray.co.us/
* https://www.visitouray.com/